“เงินบาท” วันนี้เปิดตลาด 33.96 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.96 บ. แข็งค่าจากปิดตลาดวานนี้ 34.24 บ. โดยมองกรอบค่าเงินบาทวันนี้เคลื่อนไหวที่ ระดับ 33.85-34.15 บาท/ดอลลาร์ 
“เงินบาท” วันนี้เปิดตลาด 34.96 บ. แข็งค่าจากปิดตลาดวานนี้ 34.24 บ. โดยมองกรอบค่าเงินบาทวันนี้เคลื่อนไหวที่ ระดับ 33.85-34.15 บาท/ดอลลาร์
5 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(5 เม.ย.66) เปิดตลาด 33.96 บาทต่อดอลลาร์ แข็งค่าจากราคาปิดตลาดเมื่อวานที่ระดับ 34.24
โดยดอลลาร์สหรัฐอ่อนค่าลงเมื่อเทียบกับสกุลเงินหลักหลังจากที่สหรัฐเปิดเผยผลสำรวจการเปิดรับสมัครงานและอัตราการหมุนเวียนของแรงงาน (JOLTS) ประจำเดือน ก.พ. พบว่า ตัวเลขการเปิดรับสมัครงานซึ่งเป็นมาตรวัดอุปสงค์ ในตลาดแรงงานปรับตัวลง 632,000 ตำแหน่ง สู่ระดับ 9.9 ล้านตำแหน่ง ซึ่งเป็นระดับต่ำสุดนับตั้งแต่เดือนพ.ค. 2564 และต่ำกว่าระดับ 10 ล้านตำแหน่งเป็นครั้งแรกนับตั้งแต่ปี 2564 รวมทั้งต่ำกว่าที่คาดการณ์ที่ระดับ 10.4 ล้านตำแหน่ง
ปัจจัยดังกล่าวทำให้นักลงทุนกังวลว่าการจ้างงานในสหรัฐกำลังชะลอตัวลงมากเกินไป ซึ่งไม่เป็นผลดีกับเศรษฐกิจ และอาจฉุดรั้งเศรษฐกิจเข้าสู่ภาวะถดถอยในวันข้างหน้า
นักลงทุนจับตาข้อมูลแรงงานของสหรัฐที่จะประกาศอีกในสัปดาห์นี้ ซึ่งจะบ่งชี้ทิศทางอัตราดอกเบี้ยของเฟด โดยในวันพุธจะมีการเปิดเผยตัวเลขจ้างงานภาคเอกชน ส่วนในวันพฤหัสบดีจะเป็นจำนวนผู้ขอรับสวัสดิการว่างงานรายสัปดาห์ และในวันศุกร์จะเป็นตัวเลขจ้างงานนอกภาคเกษตรเดือน มี.ค.
โดยวานนี้นักลงทุนต่างชาติขายพันธบัตรไทยสุทธิ – 3,339 ล้านบาท และขายหุ้นไทยสุทธิ -1,348.71 ล้านบาท โดยมองกรอบค่าเงินบาทวันนี้เคลื่อนไหวในช่วง 33.85-34.15 บาทต่อดอลลาร์ แนะผู้นำเข้าควรซื้อเงินตราต่างประเทศเพื่อปิดความเสี่ยง และผู้ส่งออกแนะนำขายเงินตราต่างประเทศที่เหนือระดับ 34.15 บาทต่อดอลลาร์
ส่วนกรอบค่าเงินวันนี้ USD/THB 33.85 – 34.15, EUR/THB 37.00  – 37.50, JPY/THB 0.2560 – 0.2610,GBP/THB 42.30 – 42.80, AUD/THB 22.80 – 23.20